《僧过涧图》
宋代·胡仲弓

溪急水摇石，野僧蹑石度。
寒流漾笠影，历险无窘步。
仆夫后岭来，木末迹樵路。
苍茫盼精蓝，惨澹没烟雾。
忆昔山中行，顾瞻歌陟岵。
今犹梦见之，觉乃忘其故。
画师从何知，展玩失毫素。
怅然渺予怀，江乡碧云暮。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。